Όσο βρίσκεστε στον τόπο του ατυχήματος: Σταματήστε αμέσως το όχημά σας στον τόπο του ατυχήματος, χωρίς όμως να δημιουργήσετε πρόσθετους κινδύνους στην κυκλοφορία. Προειδοποιήστε τους υπόλοιπους οδηγούς που πλησιάζουν ότι έγινε ατύχημα: Ανάψτε τα προειδοποιητικά φώτα. Τοποθετήστε το προειδοποιητικό τρίγωνο σε αρκετή απόσταση από τον τόπο του ατυχήματος. Εάν υπάρχει στροφή, τοποθετήστε το προειδοποιητικό τρίγωνο πριν από την στροφή. Καλέστε αμέσως την Τροχαία. Αν υπάρχει τραυματισμός καλέστε 166 ΕΚΑΒ και σημειώστε τα στοιχεία των παθόντων. Διατηρήστε την ψυχραιμία σας και σκεφθείτε καθαρά. Μην παρεκτραπείτε με ύβρεις ή χειροδικίες, διότι θα υποστείτε τις συνέπειες του Νόμου. Καλέστε τη Φροντίδα Ατυχήματος της ασφαλιστικής σας εταιρείας. Ο ειδικός συνεργάτης θα φτάσει στον τόπο του ατυχήματος και θα αναλάβει όλα τα διαδικαστικά: ανταλλαγή στοιχείων, συμπλήρωση δήλωσης ατυχήματος ή εντύπου φιλικού διακανονισμού, λήψη φωτογραφιών, συγκέντρωση στοιχείων, μεταφορά του οχήματος, κ.ο.κ. Σε περίπτωση μη ξεκάθαρης εικόνας υπαιτιότητας, ζητήστε άμεσα στοιχεία περαστικών που είδαν το ατύχημα (μάρτυρες).Προσοχή: Πριν γίνει οποιαδήποτε επισκευή στο όχημά σας, πρέπει να το δει πραγματογνώμονας. Εάν το άλλο όχημα που έχει εμπλακεί στο ατύχημα είναι με ξένες πινακίδες ζητάτε οπωσδήποτε την πράσινη κάρτα που έχει.